
Antologio de Balkana Verda Stelo 
2015 - 2017 

kompilita de Johan Derks 















Romia imperiestra 
palaco "Romuliana" 





3 


Enhavlisto 

nulnumero: junio 2015 

Enkonduko al la ideo de tiu ĉi revueto.8 

el antikvaj tempoj.10 

Monumento en kafejo.13 

La serba familia festotago.14 

Tradicio de Balkana Esperanto-kunlaboro.17 

Parolado antaŭ la tombo de prof. Boĵidar Leonov.22 

NEKROLOGO de Boĵidar Leonov, 73 jaraĝa.24 

Rememoraj bildoj bri Prof. Boĵidar Leonov.25 

Kio restis de niaj revuoj ?.28 

Ferenc Szemler: La triĝiba monto.31 

Ekzamensesio en Subotica, Serbujo.33 

Albana literaturo tradukita en Esperanto.35 

specialnuniero pri rifuĝantoj: septembro 2015 

Respondece de Johan Derks, redaktanto.1 

Enkonduko al rifuĝado.2 

Kial Germanujo estas tiel alloga?.3 

Kontrolado ĉe la landlimo kaj "Dublinkazoj".4 

Familiano en EU-lando.5 

La okcidentbalkana itinero.7 

Ŝtatanoj de la Okcidenta Balkanio.7 

Tra Makedonujo.11 

Germanoj manifestacias ĉe barilo de Bulgara-Turka limo .. 12 

Azilpetantoj kaj migrantoj en Serbujo.13 

Historio de la barilo inter Turkujo kaj Grekujo .14 

Today's Zaman, 10-2-'15:.15 

Vice News, 4-2-'15:.15 

Nokto Limo Morgaŭ ĉe la Greka-Turka landlimo.16 

Streĉiĝoj inter Italujo, Francujo kaj Britujo.17 

EU ne atingas interkonsenton pri divido de migrantofluoj .. 18 

Trans mediteraneo al grekaj insuloj.18 

Espero.20 

La pura vojo.22 































4 


Limerikoj de Valentin Melnikov:.24 

Sercoj de Miric Jadranka.25 

Internacia Amikeca Renkontiĝo en Slovenujo.26 

Poezia vespero dediĉita al Venelin Mitev en Razgrad.27 

Lillo, 25 julio - 1 aŭgusto 2015.28 

Deekstera observo pri la rezolucio en Lillo.31 

Raporto de Stela pri 26-a IJS en Szentgotthard, Hungarujo 32 

Publika letero de Marian Vochin.33 

Ĉu vi konas la Fundamenton de Esperanto?.34 

Beogradanoj brakumas siriajn rifuĝintojn.36 

decembro 2015 

Respondece de la redaktanto.1 

7-aJunulara E-Semajno en Eger, Hungamjo.3 

34-a Internacia renkontiĝo de vojaĝantoj-esperantistoj.3 

Kvara Kroatuja Esperanto-Renkontiĝo (KER).3 

Internacia Esp-a literatura konkurso “Ĥristo Gorov - Ĥrima”.3 

IK de Fervojistoj-Esperantistoj - IFEF en Varna, Bulgarujo.4 

Forpasis Lucija Borĉiĉ (1921-2015).4 

La reĝo estas unu.5 

Krimeo estas nia: Reveno de la imperio.7 

Bosnia vidhandikapulo instruas samsortanojn.11 

Ofte malĝusta pozicio de ankaŭ.14 

5 manieroj en kiu oni povos savi vivojn de rifuĝintoj vintre. 15 
Gravaj vortoj el naciaj kulturoj akceptiĝu en Esperanton ... 18 

La verda puno.21 

17-11-'15: Rubaĵaĉa fluo en Brazilo malrapidiĝas, minacas Rion Doce.24 

marto 2016 

Ĉesu montri Grekujon la propeka kapro.1 

Kuracistoj sen limoj pri rifuĝintoj-krizo:.3 

A-komitatanoj ne ŝatas cedi sian lokon al novuloj.4 

Intervjuo al Abel Montagut (1953), kataluna verkisto.6 

Balkana korupteco.10 

Serbaj kantoj en Esperanto.12 

Makedonujo: Viktor Galeski ne rezignacias.13 

68a IFEF-kongreso en Varna.15 

Literatura Konkurso „Abritus” premiota en Razgrad.16 


































5 


Balkana Esperantista Renkontiĝo en Razgrad.16 

RIFUĜINTOJ de Vesela Ljaĥova, recenzo.17 

Memstare lerni Esperanton en Balkanio.20 

Ekskurso en Rumanujo.22 

Kiom mirinda estas nia tero.22 

junio 2016 

Kiom kostas Skopje 2014?.2 

La konfesita peko.9 

Alinacianoj malpli bonvenaj ?.11 

Gluitaj sur sia seĝo en la Komitato.13 

Naŭa Mezorienta Kunveno.16 

Tut-ortodoksa koncilio en junio 2016 sur Kreto.18 

ALI- ne estu bazo por nova serio de tabelvortoj.22 

Tereza Kapista forpasinta (1930-2016).23 

Grandega Medicina Oklingva Vortaro kun Esperanto.24 

Tibor Sekelj - Aŭtoro por ĉiuj tempoj.25 

Humuraj verkistoj.27 

Ĥaoso en Kosovo subfosas la sukcesfamon de Bil Klinton... 28 

Sercoj, elserbigitaj de Jadranka Miriĉ.32 

IFEF-kongreso en Varna.33 

septembro 2016 

Unua serioza laboro de d-ro M. Fettes, prezidanto de UEA ... 1 

Balkana Esperantista Renkontiĝo EKRA, Bulgarujo.2 

Teatraĵoj en Nitra.4 

La Kredito: banala, inteligenta kaj vigla.4 

Teatro DOMA: El la vivo de insektoj .5 

Komentetoj pri kelkaj movadaj aktualaĵoj (mallongigitaj) ....6 
Artefaritaj tutslavaj lingvoj ekde 1666, nun en la reto.8 

Retaj kursoj.11 

Forpasis Detlev Blanke.12 

La letero de fremda soldato.12 

Sercoj de Jadranka Miric:.16 

KER en Subotica, Serbujo 2016.16 

Kiel "movadiĝas" Esperanto en Cinujo?.17 

La disputata litero ĥ.18 

































6 


Helpo al Esperanto-instruantoj kaj orfaj infanoj en Afriko. 22 

Simboloj de faŝismo, ekskuzebla tradicio en Kroatujo?.24 

Instruado per Duolingo en Slovenujo.28 

Ortodoksa Koncilio renkontiĝas, kvar eklezioj forestas.29 

Okcidenteŭropa indigno pro islamofobio en Francujo.33 

specialnumero pri GLAT (gejoj k.a.), decembro 2016 

Kion vi pensas, kiam vi vidas la akronimon GLAT?.1 

La okazaĵoj ĉirkaŭ Stonewall Inn, 1969.2 

Kiuj gejaj manifestacioj okazis lastjare en orienta Eŭropo? ..3 

Podgorico, Montenegro 13-12-2015.3 

Priŝtino, Kosovo 17-05-2016.3 

Ateno, Grekujo 11-6-2016.3 

Orlando, Usono, terorisma atakol2-6-2016.3 

Ljubljano, Slovenujol8-6-2016.3 

Sofjo, Bulgarujol8-6-2016.3 

Skopjo, Makedonujo 25-6-2016.3 

Bukareŝto, Rumanujo 25-6-2016.3 

Istanbulo, Trakujo (Eŭropa Turkujo) 26-6-2016.3 

Budapeŝto, Hungarujo 9-7-2016.3 

Beogrado, Serbujo 24-9-2016.3 

Tirano, Albanujo 25-9-2016.3 

Podgorico, Montenegro, dimanĉon, 13-12-2015.3 

Priŝtino, Kosovo, mardon, 17-5-2016.5 

Ateno, Grekujo, sabaton, 11-6-2016.5 

Orlando, Usono, dimanĉon, 12-6-2016 kaj poste.7 

Ljubljano, Slovenujo, sabaton, 18-6-2016.9 

Sofjo, Bulgarujo, sabaton, 18-6-2016.10 

Skopjo, Makedonujo, sabaton, 25-6-2016.11 

Bukareŝto, Rumanujo, sabaton, 25-6-2016.12 

lstanbulo, Trakujo, dimanĉon 26-6-2016.13 

Budapeŝto, Hungarujo, sabaton, 9-7-2016.15 

Beogrado, Serbujo, sabaton, 24-9-2016.17 

Tirano, Albanujo, dimanĉon, 25-9-2016.19 

Geja Fierbiciklado en Tirano.19 

Kiuj protektaj leĝoj ekzistas en sudorienta Eŭropo?.19 

Mallonga historio de gejeco en imperioj.20 

Komentoj pri gejeco al Konsilio de Eŭropo.21 





































7 


Lernejoj devas ĉesigi disvastigon de homofobiaj kaj kontraŭtransgenraj 

mesaĝoj.21 

Silentigi voĉojn kontraŭ homofobio lezas homajn rajtojn.21 

Knabo, knabino aŭ persono - interseksaj personoj malhavas rekonon en 

Eŭropo.21 

GLAT-infanoj havu la rajton je sekureco kaj egaleco.21 

Okcidenteŭropaj Fierecdefiladoj ĝis 4-9-2017.22 

Apelo de Eŭropa Esperanto-Unio al landaj asocioj.22 

Rim-enigmoj, Popova Elena, KAVA-PECH.23 

Kio ankoraŭ ligas nin al la idealo Esperanto?.24 

"Esperanto en Turismo" en Banjo Luko (SRJ .26 

Ekspozicio kaj Seminario en Galati, Rumanujo .26 

E1 Eŭropa Bulteno pri kunvenoj en Kroatujo .27 

KAEST en Modra, Slovakujo, 17-20 de novembro .28 

35a surgrimpo de Poludnica, Slovakujo .29 

Manko de publika opinio en Esperantujo.30 

EAR antaŭenigas sian universitatan profilon.32 

marto 2017 

Els de Groen, verkistino kaj batalanto por minoritatoj.1 

Romaaj faritaĵoj kaj notindaj personoj.2 

De kie venas origine la Romaoj?.13 

de la Klerigo ĝis la Holokaŭsto.15 

post la Dua Mondmilito.15 

Kiel kaŝi la fraŭdon?.17 

Kian medicinan lingvon ni deziras?.18 

OKLINGVA MEDICINA ENCIKLOPEDIA V0RTAR0...21 
Der Spiegel: E-o kiel "dua lingvo de ĉiu infano en lernejo"? 22 
Esperantistoj inter junularaj laborbrigadoj en Jugoslavujo. 24 

Nova takso de nombro da E-parolantoj.30 

Miaj spertoj kiel redaktanto de BVS.31 

Mono venos por projekto por Romaoj en Serbujo.35 




























Enkonduko al la ideo de ĉi tiu revueto 

En 1933 UEA interkonsentis kun Reprezentantaro de la naciaj 
Esperanto-asocioj pri renovigita kunlaborado, laŭ kiu la landaj 
asocioj akiris la plipovon en la Komitato de UEA. Tiu povo, 
distribuita sur la estrarojn de landaj asocioj, ebligis al la landaj elitoj 
influi la konsistigon de la intemacia estraro, sed samtempe ĝi kreis 
organizan ŝtupon inter la funkciado de individuaj esperantistoj sur 
la nacia kaj la internacia nivelo. 

Zamenhof en sia parolado antaŭ membroj de UEA en 1909 ne 
rekonis ilian gravan rolon por realigi la internan ideon. Li diris: 

Dum la oficiala esperantistaro, laŭ la deklaro de Boulogne, estas 
devigata al plena neŭtraleco rilate al tio kaj devas sin limigi nur 
al pure esperantaj demandoj, U.E.A., ĉar ĝi reprezentas nur 
personojn, kiuj deziras esti organizataj pro difinita celo aprobita 
de ili, povas fari gravan laboron, kiu havos grandan signifon 
rilate al la interna ideo de esperantismo. 

Precipe en tiu tempo, 1933, la Interkonsento de Kolonjo, akre dirite, 
donis eblon al naciisma funkciado de la Esperanto-movado. 

Sed ĝis hodiaŭ ekzistas la fenomeno, ke individuaj esperantistoj, se 
ili ne trovis sian hejmon en politika agado, kiel SAT, estas izolitaj 
de la intemacia movado, ĉar ili ne sentas sin reprezentataj de sia 
landa asocio. La iniciato por renovigo de la movado nuntempe 
dependas ĉefe de individuoj, sed la organiza strukturo laŭ naciaj 
asocioj malfaciligas la disvolvadon de novaj iniciatoj kiuj rilatas al 
la intema ideo. Transnacia gazeto eble povas helpi al disvolvado. 

Estas du faktoj, kiuj min, kiel esperantisto, malserenigas: la ĵus 
skizita disparta fŭnkciado de la movado laŭ landaj asocioj kaj la 
entuta malapero de gazetoj, eĉ sur la landa nivelo. 

Tial mi decidis fondi transnacian gazeton por Balkanio. Iom 
provoka nomo por sudorienta Eŭropo, sed mi ne forkuras de la 

asociaĵo, ke eble tiu gazeteto volas influi malbalkanige. 

Bone, ĝuste tio estas kerno de la interna ideo. 

Tio ne signifas, ke mi rigardas min apostolo de paco. La interna 
ideo ne kreas pacon. La maksimumo atingebla estas vera interetna 

konatiĝo, persone kaj sur la kultura nivelo. Mi esperas, ke tiu ĉi 
revueto povas kontribui al tio. 

La revuo ne havas perantojn por pagi la abonkotizon. Ne formiĝis 
ankoraŭ redakcio. Tiu ĉi "duona nulnumero" estas kunmetaĵo de 
senplane kolektitaj artikoloj el Serbujo, Bulgarujo kaj Albanujo. 


Mi nur donis al mi la rajton limigi la liberecon de la kontribuantoj 
rilate la specon de landonomoj. Longe la esperantistaro suspiris sub 
la diktato de redaktistoj, kiuj, Hodler ekde 1919, decidis por ili, kiu 
estas la "politike ĝusta" landonomo. Ili ignoris Zamenhofon, spitis 
la Akademion, romantikis pri politike malĝusta "ujo", en kiu loĝi ne 
konvenas. Ekde 1987 ankaŭ UEA diktis landonomojn finiĝantajn jc 
—io, tiel rompante la kontinuecon de nia lingvo. Mi volas justecon 

ankaŭ por -ujo- 
preferantoj kaj 
faris jenan Salo- 
monan decidon: 
Nek -ujo, nek —io 
mi permesas, sed 
la mezan -ijo 1 
(ne por Bosnio, 
ne por Ĉilio ktp, 
sed nur por tiel 
nomataj etnobazaj 
landonomoj). 

La kostoj de la 
papera versio, 
kiu aperos fine 
de junio kaj estos 
distribuita 



Interlingvistikaj Studoj, Poznan 


senpage, pezas sur mi. Jarkotizo estas € 16,=. 

Menciu vian kompletan adreson, por ke mi povu ankaŭ sendi al vi 
la definitivan paperan nulnumeron. 


JD 


1 Tiun eksperimentan enkondukadon de kompromiso mi ne plusekvis en ĉi tiu 
kolekto. Ci tie vi trovos konsekvencan sufikso -uj', kiel intencitan de Zamenhof. 

el antikvaj tempoj 
FELIX ROMULIANA 

Dek kvar kilometrojn antaŭ el Belgrado atingi je Zcijeĉar (regiona 
ĉefurbo en orient-centra parto de Serbujo), ĉe la piedoj de montego 
Rtanj kaj proksime al banloko Gamzigrad, troviĝas imperiestra 
palaco nomata Felix (feliĉa) Romuliana. Gi prezentas la plej faman 
historian heredaĵon troviĝantan en Timoĉka Krajina, kie fluas la 
rivero Timok. 


Ĝi ekestis fine de la tria kaj komence de la kvara jarcento pK. La 
ruinoj apud Gamzigrad prezentas la restaĵojn de iama imperiestra 
palaco, fru-bizanca kolonio kaj mezepoka urbo. 



Romia imperiestro Galerio (Galerius) decidis konstrui la palacon en 
la jaro 305 pK kaj dediĉi ĝin al sia patrino Romula. 

La konstruado daŭris ĝis lia morto. Survoje al Sofio li infektiĝis kaj 
en tiu urbo li baldaŭ mortos. Lia korpo estis transportita al la 
imperiestra palaco, kie ĝi estis enterigita sur la altaĵo Magura. Tie 
sur Magura, lia patrino Romula decidis ke ŝi faru apoteozon laŭ 
pagana rito (per kiu li estis proklamita kiel levita inter la diojn). 
Unu kilometron oriente de la palaco troviĝas du tumuloj, kie estis 
enterigitaj lia korpo kaj poste tiu de Romula. 

Lia apoteozo estas konsiderata kiel la lasta ŝtata pagana rito, ĉar du 
jarojn poste imperiestro Konstantino la Granda kaj Licinio, 

postsekvanto de Galicio pri la orienta parto de la imperio, donis al 
kristanoj kaj ĉiuj aliaj religianoj liberecon de publika liturgio. Tio 
estis la Edikto de Milano de 313. Imperiestro Galerio, kvankam 
persektutanto de kristanoj, tamen famiĝis pro sia donita Edikto de 
Toleremo de 311, kvin tagojn antaŭ sia morto, en kiu li oficiale 
deklaris la finon al la persekutado de kristanoj kaj la toleremon inter 
kristanaj religioj. 



Ĉu Felix Romuliana estis tuj rekonata laŭ la nomo kiel dediĉita al la 
imperiestra patrino Romula? En la 19a jarcento, serĉante minejojn 
en Serbujo, germana barono malkovris la spurojn de la fortikaĵo. 
Poste Felix Kanic (Kamitz), konata vojaĝpriskribisto, vizitinte la 
fortikaĵon estis konvinkita ke tio estis Romia fortikaĵo, tiel nomata 
castrum, ĉar romianoj konstruadis multajn fortikaĵojn je la dekstra 
bordo de la rivero Danubo, por protekti sin kontraŭ subitaj barbaraj 
atakoj venintaj trans Danubon. 


Ekde la jaro 1953 serbaj arĥeologoj komencis esploradon de la 
fortikaĵo troviĝanta en la ĉirkaŭaĵo de Gamzigrad. Tiam estis 
malkovritaj gravaj kaj valoraj kulturaj artaj kaj arĥeologaj objektoj. 
La malkovro de mozaikoj kaŭzis ke la ĝistiama kredado en ekzisto 
de Romia fortikaĵo falis kaj Dragoslav Srejoviĉ pruvis ke tie 
troviĝis imperiestra palaco nomata Felix Romuliana, laŭ skribaĵo 
trovita sur fragmento de arĥivolto. 

Ekstere, la palaco etendiĝas trans 6,5 ha, kaj interne trans 4,5 ha. 
Felix Romuliana estas trapezforma tricent je ducent metrojn longa. 

Interne de la defendosistemo kun dudek turoj troviĝas la palaceroj 
(palacoĉambroj) de vestibloj, haloj, varmbanejoj ktp. 

La ornamitaj plankmozaikoj distingas sin laŭ formo kaj koloro, 
samkiel ankaŭ la freskoj, marmoraj skulpturoj aŭ ĉizitaj ĉarpentaĵoj. 
Ekzemple la krono de Galerio estis farita el plej pura egipta ruĝa 
porfiro. 

La imperiestra Palaco estis mirinda pro siaj mozaikoj, bareliefoj kaj 
objektoj faritaj en rozkoloro kaj el verda porfiro devena el 
Peleponezo. 

Romuliana estis la pej bele konstruita ekzemplo de Romiaj 
kortegoj: malnova salono, granda salono, akvo-termoj, vestibuloj, 
belege ornamitaj muroj kun motivoj el ĉasado, el naturo, dudek 
blankaj altaj kolonoj, turoj kaj belegaj historiaj kaj kulturaj artaĵoj 
kaj skulpturoj: kapo de Jupitero, Herkulo, Galerio. Cio prezentas 
valoran ateston pri malfrua antika arheologa eltrovejo. 

En 2007 Felix Romuliana estis metita en la liston de mondaj 
kulturaj heredaĵoj. 

Projekton pri restarigado kaj konservado de la Orienta pordego de 
Romuliana finance subtenis Germanujo. Antaŭe tion faris Italujo, 
Kanado, Japanujo kaj Usono. Danke al ilia monrimedo oni povis 
sukcese fini la projekton de restarigado kaj konservado de la du 
tumuloj sur Magura. 




ĴoJ 

Monumento en kafejo 

Teksto kaj foto de Dimitriji Janiĉiĉ 

En Beogrado, ĉefurbo de Serbujo, en strato Svetogorska apud teatro 
"Atelje 212" ekzistas malnova kafejo. 

En tiu kafejo staras, apud normala meblaro de similaj kafejoj, tri 
feraj seĝoj sur kiuj neniu sidas. Sub seĝoj staras ankaŭ feraj ŝuoj 
kiujn neniu piedvestas. Tiuj seĝoj kaj ŝuoj estas eksterordinara 
monumento dediĉita al iamaj aktoroj de teatro "Atelje 212". 

Aŭtoro de la seĝoj kaj ŝuoj estas Dragan Radenoviĉ, skulptisto, 
universitata profesoro kaj doktoro de filozofio. 

Tri iamaj aktoroj de teatro "Atelje 212", Zoran Radmiloviĉ, 
Slobodan Aligrudiĉ kaj Cico Peroviĉ, post teatraj spektakloj ĉiam 
sidis en ĉi tiu kafejo, kaj pro tio post ilia forpaso en kafejo estis 
metita ĉi tiu neordinara monumento. 






14 

NEMATERIA KULTURA HEREDAĴO 


La serba familia festotago 

Serbujo dum la jaro 2010 ratifis la Konvencion pri Nemateria 
Kultura Heredaĵo de homaro 2 3 de Unesko. De tiam ankaŭ Serbujo 
preparis apartan liston de propra reprezentiva nemateria heredaĵo. 
Unesko difinis nematerian heredaĵon kiel "praktiko, prezentado, 
esprimo, ankaŭ unuigo de sciigoj kaj spertoj kiujn komunoj, grupoj, 
ankaŭ unuopuloj ekkonas kiel parton de propra kultura heredaĵo". 
Unesko ĉi tiun nematerian heredaĵon vidas en parolata tradicio, en 
lingvo, sceneja arto, en socia praktiko, en ritualoj okaze de 
festotagoj, en tradicia arta praktiko. 

Tiaj aktivaĵoj estas portataj de generacio al generacio, influadas la 
socian medion, interagadas kun la naturo kaj kun historiaj kondiĉoj 
de ekzistado kaj ankaŭ estas tre gravaj por la identeco kaj 
kontinueco de grupo aŭ popolo. Tio kion Unesko akceptas estas plej 
ofte tio kion antaŭenigis kaj disvastigis kultura diverseco kaj homa 
kreemo. 

Tiun laboron Unesko faras pro du gravaj kialoj: ke homoj pli bone 
ekkonu unu la alian kaj pli bone komprenu unu la alian. 
Kompreneble, tio postulas ankaŭ aktivadon de lokaj komunumoj, 
pluretnan kunlaboradon, apud komprenebla detala priskribo de 
diversaj akceptitaj specoj de kultura heredaĵo. 

Dum la naŭa kunveno de Internacia Komitato pri Nemateria Kultura 
Heredaĵo, kiu okazis en Parizo fine de novembro 2014, oni decidis 
ke la serba familia festo 1 dediĉita al familia sanktulo-patrono estu 
enskribita en reprezentiva listo de nemateria kultura heredaĵo de 
homaro. Tio estis propono preparita de la Serba Komitato por 
Nemateria Kultura Heredaĵo kaj Etnografia Muzeo en Beogrado. 

Tiu serba familia festo estas komplekso de ritualoj kaj sociaj 
devigoj per kiuj la familianoj kune festas sian sanktulon-patronon, 


2 angle: Convention for the Safeguarding of Intangible Cultural Heritage 

3 serbe nomata Slava. Vidu www.unesco.org/culture/ich kaj klaku sur Frangais 
poste Listes et registre aŭ sur English poste Lists and Register. Video rigardebla. 
Rekte al fr aŭ an. 

kredante ke li estas gardisto de la familio kaj donanto de bonstato 
kaj prospero. 

La festo ne estas nur familia. Gin ankaŭ festas komunumoj, urboj, 
multaj firmaoj kaj apartajn festotagojn organizas profesiuloj 
(kuracistoj, maristoj, metiistoj ktp). 

Sensanga objektivo estas pano, vino kaj tritiko (simboloj de la 
Kristaj korpo kaj sango). Dum la tago oni lumigas apartan festan 
kandelon, legas la preĝon "Patronia" kaj tranĉas speciale preparitan 
festan panon, kiun tranĉas dommastro kun plej gravaj gastoj. Iuj 
familioj portas festan panon en preĝejon kie ĝin tranĉas pastro kun 
dommastro. La festotago daŭriĝas per tosto, trinkado de vino kaj 
poste komenciĝas tagmanĝo kiu devige enhavas viandon de 
porkido, ŝafido aŭ de fiŝo, se estas fasta tago. 



La festotago postulas apartan ritaron. En la tuta ceremonio plej 
grava rolo apartenas al la dommastro. Li tranĉas festan panon kaj 
unua ekdiras la toston por hejma prospero. La virino montras sian 
lertecon, preparante la festan panon. Ŝi omamas ĝin per simboloj 
kaj transigas sian scion kaj konon de la rito al la junaj familianoj. 

Religie, familia festotago signifas la ligon kun la sanktulo-patrono. 

Samtempe ĝi fortigas ligojn kun amikoj, baptopatroj, pli 
malproksimaj parencoj kaj ĉiuj amikoj de la familio. 

A1 partopreno de la familia festo oni ne invitas. Devas partopreni 
amikoj, ankaŭ povus alveni partoprenantoj de aliaj konfesioj. Tiel la 
familia festo estas grava por fondi, establi kaj gardi interligan kaj 
interkulturan dialogon kaj komprenemon inter diversaj etnaj grupoj. 
La serboj per tiu familia festo esprimas etnan identecon. Ili estas 
portantoj de tiu tradicio - festi familian sanktulon-patronon, sed tiun 
moron akceptas ankaŭ iuj etnaj grupoj. 

La familia festeno signifas ankaŭ dilinitan integriĝon en la larĝa 
socia komunumo, dilinas lian apartenecon al la grupo. Ĉio tio 
okazas laŭ religia ritaro, kaj tio donas apartan konfesian validecon. 
Familia festotago estas akceptita kiel maniero por esprimi etnan 
identecon. Gi herediĝas de patro al fdo, sed pli kiel riĉaĵo ol kiel 
devigo. Ankaŭ virinoj povas heredi la taskon ĉefŭmi la familian 
festotagon. 

La plej oftaj familiaj festotagoj estas tiuj de Sankta Georgio (6a de 
majo), Sanktaj apostoloj Petro kaj Paŭlo (12a de julio), Ĉielenpreno 
de Dipatrino (28a de aŭgusto), Krucfestotago 4 (27a de septembro), 
Sankta apostolo Luko (31a de oktobro), Demetrio (8a de 
novembro), Sankta Mihaelo (21a de novembro) kaj Sankta Nikolao 
(19a de decembro). 


Dimitrije Janiĉiĉ 


4 Krucfestotagon oni ankaŭ nomas Laŭdego de la Sankta Kruco. La 
respondaj festodatoj laŭ la romkatolika kalendaro estas ĝenerale 13 
tagojn pli frue ol supre skribite. Tio indikas, ke la festoj estas de antaŭ la 
"Orienta skismo" en 1054 kaj romkatolikoj kaj ortodokskristanoj formis 
unu eklezion por kiu validis la Julia kalendaro. Papo en 1969 abolis la 
feston de Sankta Georgo (estis 23a de aprilo). Historiistoj dubas ĉu li 
ekzistis. La festo de Demetrio estas 31 tagojn pli frue kaj tiu de Sankta 
Miĥaelo - li ne estas sanktulo, sed ĉefanĝelo - je la 29a de septembro. 

Tradicio de Balkana Esperanto-kunlaboro 

Profesoro Dimitar Papazov, Bulgarujo 

La temo pri la Balkana Esperanto-kunlaboro bedaŭrinde ne estas traktita 
ĝis nun de la historiistoj de la Balkana Esperanto-movado. La kaŭzoj estas 
diversaj - manko de historioj de ĉiuj Esperanto-movadoj sur la Balkana 
duoninsulo, la apero kaj malapero de landoj sur la mapo de Balkanio, 
politikaj kontraŭdiroj inter la apartaj landoj dum diversaj periodoj ktp. Por 
verki kompleksan historion de la balkana esperanta kunlaboro devus 
esploriĝi la apartaj naciaj Esperanto-movadoj, kio ĉe la nuna situacio en la 
balkanaj landoj ne estas facila kaj certe estos tasko de la estontaj 
historiistoj. Elirante el iuj el la bulgaraj Esperanto-periodaĵoj, mi provos 
prezenti almenaŭ parton el tiu ĉi kunlaboro. 

La unuaj paŝoj de la balkanaj Esperanto-kontaktoj estas videblaj en la 
bulgaraj periodaĵoj komence de la 20-a jarcento. En 1907 estis organizita 
nacia bulgara esperantista organizo. En 1908 rumanaj esperantistoj 
partoprenis la kongreson en Norda Bulgarujo en urbo Sumen. En 1909 
bulgaraj esperantistoj vizitas la nacian esperantan kongreson en 
Bukureŝto, en 1910 denove rumanaj esperantistoj partoprenas nacian 
bulgaran Esperanto-kongreson. Verŝajne dum tiuj ĉi vizitoj estas traktata 
la esperanta kunlaboro, ĉar oni decidas anstataŭ eldoni la naciajn 
Esperanto-gazetojn “Lumo” kaj “Rumana esperantisto” kunligi la fortojn 
kaj eldoni komunan gazeton “Danubo”. Pri la enhavo devis decidi miksita 
redakta komitato. La gazeto estas presita en Bukureŝto de septembro 1910 
ĝis julio 1912. Ekzistas informo, ke en 1911 en Sofio kaj 1912 en Ruse 
rumanaj esperantistoj partoprenis bulgarajn Esperanto-kongresojn. 
Verŝajne la komenco de la balkana milito dum 1912, daŭrigita de la 
Intern-aliancana milito je 1913 kaj de la Unua mondmilito je 1914 finis la 
unuajn paŝojn de la balkana esperanta kunlaboro. 

Post la unua mondmilito venis novaj esperoj por la homaro. Tio ĉi estis 
ligita kun la ideo pri Esperanto kiel neŭtrala internacia lingvo, proponita 
en la internacia Ligo de Nacioj kaj en Kominterno 5 , kunliginta la 
maldekstrajn fortojn en la mondo - bedaŭrinde senrezulte. Tio tamen 
stimulis la Bulgaran Esperanto-movadon. En Bulgarujo, inter la unuaj 
landoj en la mondo, estis akceptita leĝo por enkonduko de Esperanto kiel 
fakultativa lernobjekto en la realaj lernejoj, estis registrita Bulgara 
Esperantista kooperativo kun celo eldoni lernolibrojn kaj esperantajn 


5 aŭ Tria Internacio de komunismaj partioj 

librojn, estis formigitaj diversaj Esperanto-rondoj laŭ la politikaj interesoj 
ktp. Tio influas ankaŭ pozitive al la ideo por balkana Esperanto- 
kunlaboro. En 1922 bulgaraj esperantistoj vizitas rumanan esperantistan 
kongreson en Kluĵo (Cluj, Rumanujo), en la sekva jaro tiun en Timiŝoaro. 
La rumanaj esperantistoj vizitas la bulgaran Esperanto-kongreson en 
Veliko Tarnovo. En la bulgara esperantista kongreso krom rumanaj 
esperantistoj partoprenis ankaŭ esperantistoj el Jugoslavujo. La bulgaraj 
maldekstraj esperantistoj fondis en 1921 la organizaĵon “Balkana liberiga 
stelo”, kiu eldonis eĉ libron pri Esperanto kaj la laborista klaso. La 
laborista Esperanto-societo en Sofio en 1929 iniciatis la eldonadon de la 
maldekstra gazeto “Balkana laboristo”. Tamen oni devos laŭ la enhavo kaj 
la agado konkludi, ke nur iliaj nomoj estis balkanaj - ili ne sukcesis 
organizi aŭ enigi en la konsisto de la revuoj ion balkanan kaj ĉio restis en 
la kadroj de la bonaj intencoj. 

La divideco de la esperantistoj en Bulgarujo laŭ iliaj politikaj interesoj 
kondukis al la kreado de Bulgara Laborista Esperantista Asocio en 1930, 
kio malfortigis la Bulgaran Esperanto-Asocion (BEA). Eble io simila 
okazis ankaŭ en la apudaj balkanaj landoj. En la sama jaro la kongreson 
de BEA partoprenis samideanoj el Jugoslavujo, Grekujo kaj Rumanujo, 
kiuj formis Balkanlandan Esperanto-konferencon. La konferenco decidis, 
ke oni komencu eldoni komunan balkanan Esperanto-revuon - “Balkana 
konkordo”. Bedaŭrinde la eldono de la gazeto daŭris nur de januaro ĝis 
julio 1931 kun sep numeroj. La kaŭzoj por tiu nelonga eldonado verŝajne 
estas la samaj - divideco de la esperantistoj en la balkanaj landoj laŭ iliaj 
politikaj interesoj kun apartaj organizoj kaj propraj revuoj kaj gazetoj. 
Dum la 30-aj jaroj de la 20-a jarcento, kiam post puĉo en Bulgarujo estis 
malpermesitaj la maldekstraj organizaĵoj, iliaj membroj aliĝis al BEA. La 
kongresojn de la unusola jam esperantista organizo en Bulgarujo certe 
partoprenis ankaŭ esperantistoj el aliaj balkanaj landoj, tamen ne estas 
informo pri aktiva balkana esperantista kunlaboro. 

Serioza balkana Esperanto-aktiveco komenciĝas post la Dua Mondmilito. 
Tiam aperas sur la scenejo la iamaj “laboristaj esperantistoj”, ligintaj 
denove sian Esperanto-agadon kun la politiko en la orientaj eŭropaj landoj 
kaj la “politikaj ludoj” por Balkana federacio. Esperanto-movado en la 
landoj sub soveta influo preskaŭ ne ekzistas - eble nur en Bulgarujo pro la 
politika aŭtoritato de ĝia gvidanto Georgi Dimitrov kaj en Jugoslavujo, 
kiu provas propran politikon. Danke al tio en 1947 en urbo Asenovgrad 
apud Plovdiv estis organizita Balkana Esperanto-kongreso. En Plovdiv, 
kie aktivis Hristo [Ĥristo] Gorov, tiea fama antifaŝisto, partia aganto kaj 

ĵurnalisto, oni fondis en septembro de la sama jaro Balkanan kontaktan 
komitaton. En 1948 estis organizita 2-a Balkana Esperanto-kongreso en 
Varaĵdin, Kroatujo, kaj poste en 1949 en Budapeŝto, kvankam Hungarujo 
ne estas balkana lando. Mi dubas, ke restis paperaj spuroj pri la temoj dum 
tiuj kongresoj. Konante tamen la celon de la eldonita en Bulgarujo tiam 
gazeto “Intemacia kulturo”, destinata por la balkanaj landoj, mi povas 
supozi pri kio temis. 

De la komenco de la 50-aj jaroj post la morto de Georgi Dimitrov stagnas 
kaj la Bulgara Esperanto-movado. Je la fino de la 50-aj jaroj post la ŝanĝoj 
en Orienta Eŭropo revigliĝas ankaŭ la Esperanto-movadoj en tiu parto de 
la mondo. Io speciala pri la balkana esperantista kunlaborado tamen ne 
estas videbla pro la aparteno de la balkanaj landoj al diversaj politikaj 
tendencoj. Kiel estrarano de Bulgara esperantista asocio komence de la 
70-aj jaroj mi memoras nur sporadajn kontaktojn inter la estraroj de la 
balkanaj esperantistaj asocioj de Bulgarujo, Jugoslavujo kaj Grekujo. Por 
la kongreso de TEJO en 1978 en Veliko Tarnovo en Bulgarujo, al kies 
LKK mi estis prezidanto, mi kontraktis grupon el Jugoslavujo partopreni 
la kongreson, kio ankaŭ ne preterlasis politikon, sed tio estas alia temo. 

De la komen- 
co de la 80-aj 
jaroj de la 20a 
jarcento kiel 
ĝenerala 
sekretario de 
BEA mi povas 
skribi pri la 
balkana 
esperantista 
kunlaboro jam 
surbaze de 
mia propra 
sperto. 

Unua balkanlanda esperantista renkontiĝo, Sofio 1983 

En 1983 mi iniciatis Balkanan Esperanto-renkontiĝon en Bankya apud 
Sofio. Subtenis min Helena Esperanto-Asocio. La renkontiĝon partoprenis 
esperantistoj el kelkaj balkanaj landoj. Eble post tiom da manko je 
kontaktoj la balkana esperantista entuziasmo estis granda. 

Dum la aranĝo oni elektis Balkanan Esperanto-Komitaton (BEK), en kiu 
min kiel sekretarion kun la tasko organizi balkanajn esperantistajn 
aranĝojn. Dum la sekvonta jaro en Ateno, Grekujo, estis organizita 
Balkana Esperanto-kongreso. 

Balkana Esperanto-kongreso, 
1984, en Ateno. De ma- 
ldekstre al dekstre: Maria 
Pontika (prezidanto de 
HEA), Dimitrios Beis 
(urbestro de Ateno), Savas 
Cituridis (eksprezidanto de 
TEJO), reprezentanto de 
Jugoslavujo kaj Dimitar 
Papazov (sekretario de BEK) 

La programo estis varia. LKK, en kiu estis Maria Pontika, Kostas 
Kiriakos, Spiros Sarafjan kaj kelkaj aliaj grekaj samideanoj, organizis 
bonegan kongreson. La kongreso estis organizita sub la aŭspicio de 
Dimitrios Beis, urbestro de Ateno, kiu mem ĉeestis, en la nova olimpika 
stadiono. Dum la atena kongreso ni decidis organizi konferencon en 
Rumanujo, kie jam videble komencis stagni la Esperanto-movado meze de 
la 80-aj jaroj. Miaj oficialaj kaj neoficialaj klopodoj por tio, kvankam mi 
estis kun kelkaj samideanoj el Braŝov, riskis dum la vizito en Rumanujo 
malagrablaĵojn kun la ŝtata politika polico. Ui ne donis rezultojn, ĉar 
intertempe la movado estis preskaŭ malpermesita. Evidentiĝis, ke ĉe la 
tiama politika situacio sur Balkanio ne estis facile organizi la sekvontan 
balkanan esperantistan aranĝon. La situacio en Albanujo ne estis pli bona. 
La sola ebleco por la sekvonta esperantista aranĝo restis nur en 
Jugoslavujo. Septembre de 1989 ni sukcesis aranĝi balkanan esperantistan 
konferencon en Ohrid [Ohrid]. La konferenco estis eĉ tre bone organizita. 
Krom pri la esperantista kunlaboro ni tiam parolis danke al Maria Pontika 
el Grekujo ankaŭ pri la ĝenerala balkana kunlaborado, por kiu la 
esperantistoj en tiu tempo estis pioniroj. 

Dum la 90-aj jaroj komenciĝis la politikaj ŝanĝoj en orienta Eŭropo. Tiam 
en ĉiuj balkanaj landoj ne plu necesis permeso de la lokaj aŭtoritatoj por 
esperantistaj aranĝoj. Dum tiu periodo mi interesiĝis en kiuj balkanaj 
aranĝoj aperos reprezentantoj de estraroj de la esperantaj asocioj en la 
balkanaj landoj por elekti novan BEK kaj novan sekretarion anstataŭ min, 

ĉar mi deziris komenci la laboron ĉe la nova politika situacio. En 1994 
plivigliĝis iuj junuloj kaj anoncis esperantan konferencon en Sofio. Post ĝi 
sekvis junularaj konferencoj en Beogrado en 1995 kaj en Timiŝoaro en 
1996. La sekvontaj anoncitaj konferencoj en Tirano (Albanujo) kaj en Niŝ 
(Serbujo), planitaj por 1999, ne realiĝis. Mi eĉ ne scias ĉu efektiviĝis la 
anoncita por 2000 konferenco en Kopaonik. Mi rememoras, ke dum la 90- 
aj jaroj estis organizita la 8-a Balkana Esperanto-kongreso en Vraca en 
Bulgarujo. La kongreson ne partoprenis oficialaj reperezentantoj de la 
Esperanto-asocioj el la balkanaj landoj kaj mi ne povis transdoni mian 
sekretariecon de Balkana Esperanto-Komitato. En 2001 estis organizita tie 
ankaŭ junulara esperantista konferenco. En 2005 en Karlovo estis 
organizita denove balkana Esperanto-kongreso. Tamen, kvankam ĝin 
organizis estrarano de BEA, ne alvenis oficialaj reprezentantoj de la 
asocioj el la balkanaj landoj kaj ne eblis elekti novan BEK. 

Komence de la 21-a jarcento mi registris en Bulgarujo ne-registaran 
organizon, kiun la kolegoj, kvankam neesperantistaj, konsentis nomi 
“Espero”, sciante mian inklinon al la intemacia lingvo. La organizaĵo 
laboris kun la eksterlandaj kulturcentroj kaj slavaj ambasadejoj en Sofio. 
Por iu aranĝo en la Rusa kulturcentro en Sofio mi sukcesis kontakti iun 
samideanon el Niŝ, Serbujo, kiu organizis grupon da esperantistoj el la 
urbo, per kiu ni almenaŭ faris propagandon pri Esperanto antaŭ la 
ĉeestantoj. En 2010 mi decidis utiligi la IFEF-kongreson en Sofio por 
organizi ankaŭ balkanan esperantan konferencon. Mi skribis leterojn al la 
diversaj Esperanto-asocioj en la balkanaj landoj. Bedaŭrinde reagis nur el 
Rumanujo kelkaj personoj. La tiama prezidanto de la Serbuja Esperanto- 
ligo promesis organizi grupon, tamen bedaŭrinde ne sukcesis. E1 la 
partoprenantoj de IFEF-kongreso ne aperis balkanlandanoj kaj mi devis 
skribi al la restintaj du dezirantoj el Rumanujo, ke ne estas senco veturi 
tiel longdistance por renkontiĝi nur ni triope. 

Dum la unua jardeko de la 21-a jarcento unu el la prezidantoj de UEA, 
kun kiu ni iam kunlaboris en UEA, proponis al mi eniri la komisionon de 
UEA por Balkanujo. Mi kontaktis kun la prezidantino el Rumanujo kaj 
havis iujn ideojn, tamen baldaŭ la komisiono ĉesigis sian ekziston, ne 
sukcesinte realigi ion realan. 

La temo pri la balkana Esperanto-kunlaborado restas malfermita ankaŭ en 
la dua jardeko de la 21-a jarcento. Sur la balkana duoninsulo jam estas 
multaj landoj, en kiuj - kvankam mi ne sekvas ĝuste ĉiujn esperantajn 
eventojn - revigliĝas la Esperanto-movadoj. Estas espero eĉ por ĝenerala 
balkana kunlaboro. En la unua eldono de mia memuara libro “E1 mia 

verda vivo”, eldonita danke al la fama germana esperantisto kaj 
interlingvisto Detlev Blanke, kaj en ĝia prilaborita bulgarlingva eldono en 
2014 mi finis la ĉapitron pri la balkana kunlaboro per la frazo: "Mi kredas, 
ke post ne multe da tempo aperos denove iniciato por balkana kunlaboro. 
Mi estas certa pri tio, ke inter la unuaj estos la esperantistoj, kiuj havas 
jam sufiĉan sperton el la pasinteco". Mi antaŭvidis, ke tio okazos post 10 
aŭ 20 jaroj. 

Mi gratulas la iniciatintojn de la revuo “Balkana Verda stelo”, daŭrigantoj 
de la jarcenta balkana esperanta tradicio, kiuj komencis la realigon de mia 
prognozo eĉ pli frue ol mi atendis, kaj deziras al ili sukcesojn je la nomo 
de la Balkana Esperanto-Movado. 


Parolado antaŭ la tombo 
de prof. Boĵidar Leonov 

(okaze de la 40 tagoj post lia forpaso) 

Oni apenaŭ trovas vortojn por espritni aflikton pro perdo de ĉiu 
homo! Sed kiam tiu estas publika persono, sindonanta malavare, 
kun intelekto, kun abnegacio kaj kun flama patriotismo, kia estis 
prof. Boĵidar (Bozidar) Leonov - tio estas des pli malfacila! 
Adoptinta la renaskiĝan spiriton de sia amata Karlovo, prof. Boĵidar 
Leonov laboris per renesanca flamo, per fabela iniciatemo, per 
plena sindediĉo al ĉio, kun kio li okupiĝis. Li havis riĉan anitnon 
kaj vastecon de rigardo, nekredeblan energion kaj hombonecon! 
Krono de lia agado estis lia sindediĉo al la kaŭzo de la komuna 
lingvo inter la homoj el la tuta mondo - Esperanto! Posteulo de la 
ideoj de la fondinto de Bulgara Esperantista Asocio en 1907 - prof 
Ivan Ŝiŝmanov, prof. Leonov ne avaris siajn fortojn, ne ŝparis 
energion, monrimedojn, sanon kaj sperton por disvastigi siajn 
ideojn kaj realigi ilin! 

En la Nacia Celebrado, okaze de la 150-a datreveno ekde la naskiĝo 
de Ivan Siŝmanov, desur la tribuno en la Granda Halo de la Bulgara 
Akademio de Sciencoj, kie pluraj mondfamaj scienculoj prezentis 
siajn ideojn, prof. Leonov prezentis sian referaton pri la temo 
“Agado de la Bulgara Filio de Akademio Internacia de Sciencoj 
(AIS) - San Marino kaj de la bulgaraj esperantistoj por efektivigo 

de la ideoj de prof Ivan D. Ŝiŝmanov pri apliko de Esperanto en la 
internaciaj kontaktoj de scienculoj en la mondo 
Lia raporto kaj lia partopreno en la celebrado estis forte aplaŭditaj! 
Prof. Leonov scipovis krei kontaktojn kaj stimuli la aliajn. Li 
subskribis kontraktojn kun la Instituto pri Literaturo kaj kun la 
Instituto pri Bulgara Lingvo ĉe la Bulgara Akademio de Sciencoj 
por realigi reciprokajn sciencprojektojn. Li organizadis simpoziojn, 
seminariojn kaj festivalojn, pensis prospektive pri la ideoj de 
Esperanto kaj pri ilia efektivigo. 

La personeco kaj la agado de profesoro Boĵidar Leonov estis alte 
aprezataj ankaŭ de la Vicprezidento de Respubliko Bulgarujo 
sinjorino Margarita Popova. En ŝia nomo, kaj same en la nomo de 
ŝia kancelariestro - s-ino Marinela Radevci kaj de la konsilanto pri 
Kulturo kaj Spiriteco s-ino Irina Garkova, mi estas rajtigita esprimi 
ilian sinceran kondolencon. S-ino Popova akceptis konvinkite la 
patronadon de la organizata de prof. Leonov en la fino de junio 
Internacia Simpozio en Karlovo kun partopreno de la Vicprezidanto 
de AIS-San-Marino. Bedaŭrinde ĝi ne estis efektivigita. Sed ni 
kredas, ke la reciprokaj aranĝoj estos realigitaj kaj liaj ideoj 
daŭrigataj de liaj samideanoj kaj posteuloj. 

Kune kun Boĵidar Leonov foriras tuta epoko! 

La perdo estas neanstataŭebla! 

Kliniĝon! Profŭndan kliniĝon antaŭ la hela memoro kaj nekredebla 
homa personeco de profesoro Boĵidar Leonov! 

Lia spirito ripozu en paco! 


Prof. Rumjana DAMJANOVA 6 


6 gvidanto de la sciencprojekto "Ivan Ŝiŝmanov kaj modernigo de la bulgara 
humanitara scienco" al Bulgara Akademio de Sciencoj, publikigita bulgare en 
loka ĵurnalo DIALOG 

NEKROLOGO de Boĵidar Leonov, 73 jaraĝa 

Je la 24a de julio 2014 post longa malsanado forpasis nia elstara esperantisto 
profesoro Boĵidar Leonov. 

Li estis naskita la 16an de junio 1941 en Karlovo. Li fariĝis inĝeniero pri 
maŝinoj en la Teknika Universitato en Sofio kaj poste specialiĝis pri patentoj 
kaj intemacia juro. Li eldonis multajn fakajn librojn kaj en 1990 li fariĝis 
profesoro pri Patentoj kaj Intemacia Juro. 

Jam en 1968, estante studento, li estis elektita Prezidanto de STELO 
(Studenta Tutmonda E-Ligo). Gis sia morto li estis prezidanto de TOLE 
(Tutmonda Ortodoksa Ligo Espernatista). Prof. Boĵidar Leonov estis 
prezidanto de BEA en la periodo de 2010-2013 kaj poste li estis elektita 
honora prezidanto de BEA. Li estis multjara E-aganto, laborema, senlaca kaj 
aktiva esperantisto, konata ne nur en Bulgarujo, sed en la tuta mondo. Li estis 
iniciatinto kaj organizanto de ununuraj en la mondo Simpozioj por Apliko de 
Espemnto en Profesia Agado (AEPA), kiujn partoprenis tiel fakuloj- 
esperantistoj, kiel same fakuloj neesperantistoj el multaj sciencaj fakoj kun 
samtempa tradukado de iliaj referaĵoj en kaj el Esperanto. Tuj post ili 
okazadis ankaŭ religiaj seminarioj “Religio kaj Esperanto’’. La internaciaj 
simpozioj kaj la seminarioj okazadis ĉiujare en junio en Karlovo kun 
kreskanta intereso kaj sukceso. La AEPA-simpozioj por unua fojo en la 
mondo enkondukis Esperanton en la sciencon por neesperantistoj kaj lia 
laboro estis rekonita de la Vicprezidento de la Respubliko Bulgarujo s-ino 
Margarita Popova, kaj li estis distingita per speciala diplomo de la 
Prezidentejo. 

Li estis same refondinto de la Internaciaj Festivaloj de E-Parolo kaj Kanto, 
kiuj okazas ĉiuprintempe en la komenco de aprilo. En la jaro pasinta 2014 li 
estis fondinto kaj fariĝis prezidanto de EDE-Sekcio en Bulgarujo. 

En sia 73-jara vivo prof. Boĵidar Leonov gvidis multajn E-kursojn. 
Li estis ankaŭ prezidanto de la E-Societo en Karlovo. Lia senlaca kaj persista 
E-aktivado estis multflanka kaj varia en la sferoj de: kristanismo ortodoksa, 
patentoj kaj internacia juro, turismo ekologia, instruado k.a. 
Li fondis Internacian E-Universitaton en Karlovo sub la aŭspicio de AIS 
(Akademio Intemacia de Sciencoj de San Marino) kaj ĝis la fmo de sia vivo li 
estis ties rektoro. 

La morto de prof. Boĵidar Leonov estas grava perdo por la tutmonda E- 
movado. Ĉiuj, kiuj konis profesoron Leonov, profunde funebras kaj 
kondolencas al liaj familianoj, amikoj kaj samideanoj. Ili eterne gardos en sia 
memoro koran senton pri tiu sindonema kaj abnegacia esperantisto kaj aktiva 
E-aganto. 


Nikola UZUNOV 

Rememoraj bildoj bri Prof. Boĵidar Leonov 


La Internacia Esperanto-Universitato en Karlovo 


Solena inaŭguro de Simpozio en la Halo de la Komunumo 

La Simpozio en Sopot en 2012 


Eksterlandaj partoprenantoj en Simpozio 


P* 

La ĉeestantoj aŭskultas interesan traktaton (en la umia vico dekstre 


prof. Renato Corsetti, maldekstre prof. Kiselman) 



Solena inaŭguro de AEPA en 2013 7 


7 sur la foto: ing. Colo, ing. Nikoia Uzunov, prof.Christer Kiselman, prof. 
Boĵidar, prof. Rumjana Damjanova, inĝ. Marin Antonov, Mihai Trifoi, prof. 
Eva Bojaĝieva 

Kio restis de niaj revuoj ? 

Mi faris petrondon apud estraranoj aŭ (iamaj) redaktantoj de asocioj 
en sudorienteŭropaj landoj pri la aperado de ilia reta aŭ papera 
periodaĵo. 

Ja estas ne-imageble kiom da E-revuoj iam ekzistis. En 2010 aperis 
pri tio bibliografio de periodaĵoj en kaj pri Esperanto. Gi enhavas 
referencojn de 14 143 periodaĵoj de septembro 1889 ĝis 2010, ne 

numeroj, sed titoloj! 

Kaj unu tia titolo, ekzemple Kataluna Esperantisto, povas havi 
centojn da numeroj. Rigardu parton de paĝo el la bibliogralio: 

7758. Kutulunii Esperuntisto. Calal unya Esperanlisia. L' Esperaniista Catali . Monata gazcto en la 
kataluna lingvo. Oficiala oreano de la Kataluna Esperantista Federacio . ( K.E.F. ). Unua 
epoko: Sabadell (CAT f ES), januaro-aprilo 1910 - januaro-aprilo 1917, 16-24 p. 24x17, 
prcsita. 71 n-roj. Red. E>om6nech Serda Simo. Frcderich Pujula i Valles, E. Pellier, Josep 
Ventura, Artur Dormchiech. De junio 1912 ĝis aprilo 1914 aperis Dulteno de la Barcelona 
Stelo . Suplernento de Kataluna Esperantisto. Red. Josefo Grau. 17 n-roj. De februaro 1918 
ĝis septembro 1920 estis Dulteno de la Kataluna Esperantista Federacio . Barcekma (CAT, 

ES). Red. Jaume Grau Casas kaj Joan Amades Gelals (8 n-roj). Dua epoko: Januaro 1921 ĝis 
oktobro-novembro 1923. Barcelona (CAT, ES). Red. Jaume Grau Casas. Ekde aprilo-majo 
1923 sublitolo de (L’ Esperanlisla Catala). Dum marto, aprilo kaj majo de 1924 aperis sub 
titolo ,.L'Esperanlista Catala (Kataluna Esperantisto). nur en la kalaluna lingvo. Barcelona 
(CAT, ES). Tria epoko: julio-aŭgusto 1924 ĝis aŭgusto 1928. Ekde januaro-februaro 1925 
Kataluna Esperantisto, oliciala organo de la Kataluna Esperantista Federacio kaj de la 
Intemaciaj Floraj Ludoj. Red. S. Alberich JofnL Delfi Dalmau. Marian Soli. Jaume Grau. 

Jaume Ilerp, Isidre Toirents. Ekde seplembro 1929 ĝis majo 1930 Kalaluna Espenmljsto. 

Monata organo de Katalun-Baleara Esperanlista Federacio (K.E.F.) Barcelona (CAT, ES). 

Red. Francisko Gorgues. Josefo Grau Queralt. Kvara epoko: julio-aŭguslo 1930 ĝis decembro 
1936. Barcekma (CAT, ES). Red. S. Alberich Jofrĉ, Manuel Rodellar. Kvina epoko : junio 
1982 (n-ro 234) ĝis hodiaŭ. Red. Gabriel Mora i Arana. Lliberl Puig, Joan Ramon Guinon, 

Narŭs Fluvi6, Hector AI6s. La 340-a n-ro aperis en okt.-dec. 2006. kea j< ‘es peranto.cat . 

EEMW 700.014-B.Esp. GBBAA (1412). [4529-4530, 4531]. Fontoj: Oficiala Gazeio 

636 

Gi mencias ekzemple, ke en 1982 komenciĝis la kvina periodo de 
tiu revuo kaj ke ĝis 2006 aperis 340 numeroj, t.e. mezume po 
preskaŭ 14 numeroj jare. Gi pluekzistis ĝis 2014, sed la aperritmo 
malaltiĝis ĝis po 2 numeroj jare. Por 2014 mi vidis nur rete savitan 
Esperanto-Info, "Informilo de Kataluna Esperanto-Asocio". Ĉu 
Kataluna Esperantisto kun tiom glora pasinteco, ĉesis ? 

E1 niaj balkanaj kaj najbaraj landoj mi ne ricevis respondon el 
Rumanujo, Bulgarujo, Grekujo, Bosnio (du Esperanto-Ligoj) sed ne 
petis de Montenegro, Kosovo kaj Trakujo. Tie sendube ne ekzistas 
io. Ankaŭ en Serbujo, kies landa asocio ne plu ekzistas ekde 2012, 

ne aperas landa bulteno. La ĉefurba Beograda Verda Stelo, antaŭe 
gvida bulteno en la lando, malvigliĝis kaj informoj pri ĝi ne estas 
haveblaj. 

Kion mencias UEA en sia retejo ne estas fidinda. 

Bosnio kaj Hercegovino: Bosnia Lilio longe ne plu aperas, 
ekzemple. Por serbaj bosnianoj ekzistas aparta retdiskutlisto. 

Pri Hungarujo informis precipe Szilvasi Laszlo. Mi konstruis jenan 
grafikajon de la pasinta granda aktiveco pri revuoj. Ĉirkaŭ la jaro 
2000 aperis samtempe kvar revuoj! 



Pri Rumanujo UEA informas pri ES-TO, Esperanta bulteno 
publikigata neregule en Temeŝvaro (sed nenie trovebla). 
Ankaŭ Bazaro, eldonita en Kluĵo, ĉesigis kun sia 50a numero la 
ekziston. Grekujo bedaŭrinde neniam havis florantan movadon. 
Kroatujo: Unuiĝo de Zagrebaj Esperantistoj eldonadas paperan 
bonkvalitan "Zagreba Esperantisto". 

Marija Biloŝeviĉ: Kroata Esperantista Unuiĝo kiel sian oficialan 
organon havas je Kroata Esperantisto. Pro la financaj kondiĉoj ĝi 
momente ne aperas en papera versio, sed la reta estas destinita por 
la membraro. Frata organizaĵo (hmm, parenca?) 

Kroata Esperanto-Ligo eldonas je Tempo, eĉ papere, kaj trovebla 
en lareto! Ambaŭkroataj periodaĵoj aperas kvarfoje jare. 

Same pri Slovenuja Esperanto-Ligo , kiu havas dulingvan bultenon 
Informacije/Informoj. 

Kio pri la aliaj? Albanujo eble bultenrete estas la plej aktiva! 
Bardhyl Selimi sciigis la jenon: Albana Esperanto-Ligo ekde sia 
fondiĝo en 1991 eldonis je Albana Esperantisto, kvaronjara bulteno. 
Poste pro financaj kialoj aperis ĉiumonate elektronika revuo 
Bulteno de la Albana Esperanto-Instituto, nuntempe, pli ampleksa, 
ĉiun duan monaton. En lastaj dudek jaroj aperis 177 numeroj. 

Kiom da tempo niaj antaŭuloj investis en bibliografio de la 
Esperanta vivo! En www.bibliotekomolera.org/takacs.html mi 
trovis historion de kuracisto Takacs, kiu estis mortpafita de 
hungaraj faŝistoj en oktobro 1944. 

Jozsef Takacs naskiĝis en Nagyimand (Hungarujo) en 1890 kaj 
esperantistiĝis en 1909. Li ege laboris por Esperanto en sia lando (li 
redaktis Hungara Esperantisto kaj Hungara Heroldo ) kaj prezidis 
Tutmonda Asocio Kolektanta. 

Pro sia pasio kolekti esperantajn gazetojn, li interesiĝis ankaŭ pri la 
kreado de katalogo enhavanta ĉiujn gazetojn publikigitajn en la 
internacia lingvo ekde La Esperantisto. Surbaze de jam ekzistanta 
verko de Stojana Bibliografio de Internacia Lingvo, kaj kun helpo 
de Spierer kaj Tamow, Takacs aperigis en 1934 Katalogo- n de la 
Esperanto-gazetaro. 

Preskaŭ kvardek jaroj post lia morto, en 1983, Luis Hernandez 
Yzal, Arpad Mathe kaj Ana Marfa Molera starigis studgrupon pri E- 
bibliografio kaj nomis ĝin Rondo Takdcs, homaĝe al la hungara 
pioniro. La laboro de la grupo baldaŭ fruktodonis per gazeto 
Periodaĵoj kaj poste per la verkoj Inventaro de planlingvistikaj 
periodaĵoj (1992) kaj Bibliografio de periodaĵoj en aŭ pri 
Esperanto (2010). 

JD 

Ferenc Szemler: La triĝiba monto 

recenzo de Ivan Kujundziĉ, Subotica 

o 

En pasinta jaro aperis ankoraŭ unu interesa libro sub la titolo “La 
triĝiba monto”. Gin verkis hungara aŭtoro Ferenc Szemler [Semler] 
(1906-1978) vivinta en Transilvanio (nuntempe Rumanujo). La 
libron esperantigis elstara esperantistino Lenke Szasz [Sas], 
hungarino vivanta en Rumanujo. Si mem verkas esperantlingvajn 
rakontojn kaj poemojn, el kiuj kelkaj estas premiitaj. 

La okazintaĵoj en la romano komenciĝas kelkajn monatojn antaŭ 
eksplodo de la unua mondmilito. Tuj post la atenco en Sarajevo la 
Austro-Hungara Monarkio febre preparas sin por milito. La ĉefa 
heroo de la rakonto, Istvan Balazs [Balaĵ] estas metiisto 
(ĉarpentisto). Li havas edzinon kaj tri malgrandajn filojn. Ili vivas 
en Udvarhely [Udvarhej] en Transilvanio. La mezaĝa filo Istvan 
estas iom malforta kaj ne progresas kiel iliaj fratoj. La kuracisto 
rekomendas por li ŝanĝon de klimato, laŭeble ie ĉe la maro. Sed iliaj 
rimedoj ne sufiĉas por tiuspeca ekskurso. Bonŝance la patro ricevas 
proponon el Pola 8 9 . 

La monarkia militmaristaro bezonas metiistojn. Istvan Balazs jam 
kiel soldato servis en militmaristaro en Pola. Kvankam ne tre 
volonte, li konsentas ke la tuta familio vojaĝu al Moskenice 
(nuntempe Moŝĉenice en Kroatujo) en Istrio. Tiu ĉi vojaĝo de 
Udvarhely ĝis Fiume (nuntempe Rijeka) estis por la knaboj granda 
travivaĵo. Precipe la unua renkontiĝo kun la maro, en kadro de la 
vagonfenestro, impresis ilin eksterordinare. Ĉe alveno en 
Moskenice la familio Balazs trovas malmultekostan, sed tre 
malkomfortan loĝejon. Tamen ili estas feliĉaj. La patro komencas 
labori kaj la knaboj ĝuas ĉiutagan banadon sub varma adriatika 
suno. Ili admiras la belegan naturon, miras pri multaj homoj kiuj 
parolas diversajn, por ili nekonatajn lingvojn. Ili amikiĝas kun 
kelkaj geknaboj. Sed en tiu amikeco aperas obstakloj. Estas tre 
grava la klasa pozicio. Tiuj infanoj el riĉaj familioj sentas sin 
superaj kaj ofte montras tion. La Balazs-knaboj ne komprenas tiun 

8 aĉetebla ĉe la libroservo de UEA, 111 paĝoj. Prezo € 9,=. 

9 nuntempe Kroata havenurbo Pula 

sintenon.... Vidalvide de ilia loĝejo oni povas vidi la montaran 
insulon Cres kiu aspektas kiel monto kun tri ĝiboj. La malgranda 
Piŝti revas pri vizito al la insulo. Intertempe la patro multe laboras 
en iu mistera por ĉiuj milita entrepreno. Tie laboras multaj fakuloj 
kaj metiistoj de diversa nacieco el la tuta monarkio: kroatoj, serboj, 
hungaroj... En la aero sentiĝas iu bolado, io malbona pretiĝas, oni 
multe parolas pri ebleco de mondmilito. Subtere la laboristoj 
organizas sin por rezisto kontrau ĝenerala milita histerio. Sed la 
militmekanismo jam nehaltigeble komencas funkcii... La Balazs- 
familio revojaĝas hejmen per trajno. En la vagonaro troviĝas multaj 
kroataj, hungaraj, serbaj rekrutoj... Eksonas hungare, trista soldata 
kanto ĵus verkita en tiuj tagoj: 

Dio mia, mia tombo Tio estas mia scio... 

Kie estos en la mondo? Supre de la granda monto, 

En la mezo de Serbujo, Tie estos mia tombo. 

Belega, kortuŝa rakonto pri malgrandaj homoj en malgajaj tempoj.... 
La libron eldonis „Grafokom”, Djurdjevac, Kroatujo. 


Kandidatoj kaj organizantoj de la ekzamensesio en Senta - 2012 

TUTMONDAJ KER-EKZAMENOJ 

Ekzamensesio en Subotica, Serbujo 

KER estas mallongigo de Komuna Eŭropa Referenckadro, adoptita 
de Konsilio de Eŭropo. Gi signifas universalan sistemon por 
pritaksado de lingvokono ĉe lemantoj de fremdaj lingvoj. Tiu 
sistemo difinas 3 nivelojn (A, B, C) dividitajn en po du subniveloj - 
entute 6 ŝtupoj (Al, A2, Bl, B2, C1 kaj C2). 

Ekde la fino de 2008, kiel rezulto de kunlaboro inter UEA kaj 
budapeŝta ŝtata ekzamencentro ITK 10 , oni povas trapasi unulingvan 
KER-ekzamenon pri Esperanto. La ĉefa organizanto de tiuj 
ekzamenoj estas Katalin Kovats, membro de la UEA-komisiono 
nomata Ekzamenoj laŭ la Komuna Eŭropa Referenckadro, kaj 
redaktanto de la porinstruista retejo, pere de kiu ŝi organizas ilin 11 . 
Por lingvaj ekzamenoj pri Esperanto estas ellaboritaj ĝis nun tri 
kategorioj: B1 - komencintoj, B2 - mezniveluloj kaj C1 - 
progresintoj, kiuj konsistas el skriba kaj parola partoj. La kandidato 
povas elekti mem la nivelon, kaj ĉu ĝi volas ekzameniĝi skribe 
parole kaj skribe. 

Esperantaj KER-ekzamenoj nuntempe estas organizataj en du 
formoj: kiel memstaraj ekzamensesioj kaj kiel tutmondaj sesioj en 
pluraj lokoj samtage. Inter 2008 kaj 2014 jam pli ol 1500 kandidatoj 
el pli ol 60 landoj ekzameniĝis laŭ ĉi tiu sistemo. 

Serbujo estas ĝis nun sola ĉeestanta lando kiu partoprenas en la 
Tutmondaj Ekzamenoj en Balkanio. Enkadre de la Unua kaj Dua 
Tutmondaj Ekzamentagoj en 2012 kaj 2013 skriban sesion organizis 
Esperanto-societo el Senta, urbo en provinco Vojvodino. En 2015, 
ene de la Kvara Tutmonda Ekzamentago, tiun komencitan tradicion 
de sentanoj planas daŭrigi Esperanto-societo „Tibor Sekelj” el 
Subotica. 

Ci-jare la Tutmonda Ekzamentago konsistos el du partoj: la unua 
estos organizita la 25-an de aprilo, paralele kun la ekzamentago en 
Greziljono (Francujo), en 2 urboj de 2 landoj (Nikaragvo kaj 

10 ldegennyelvŭ Tovabbkepzo Kozpont, t.e. Fremdlingva Plueduka Centro 

11 www.edukado.net/ekzamenoj/ker 

Svislando), la dua la 30-an de majo en 11 urboj en 7 landoj 
(Brazilo, Francujo, Japanujo, Nederlando, Rusujo, Serbujo kaj Sud- 
Koreo). Ĉi-tiuj datumoj povas ŝanĝiĝi. La plej grava faktoro estas la 
nombro de la kandidatoi, kiu devas esti minimume kvin. 


Kandidatoi kai orsanimntoi de la ekiamensesio en Senta - 2013 
La avantaĝoj de la tutmondaj sesioj estas ne nur ekonomiaj, sed 
ankaŭ propagandaj. Ĉeestas komisiono, kies membroj estas 
prizorgataj de lokaj neesperantistaj funkciuloj. La ĉeforganizanto de 
en Senta estis nia karmemora Adem Jakupoviĉ, kaj en Subotica 
Dimitrije Janiĉiĉ, ambaŭ el Belgrado. La neesperantista helpanto 
ambaŭ fojojn estis direktoro de la Urba Muzeo en Senta, Atila 
Pejin, kiu aktive subtenas la Esperanto-movadon. 

La interesiĝantoj por la ekzameno en Subotica povas informiĝi en la 
retejo www.edukado.net, kie troviĝas detalaj infonnoj. Fine de 
majo, ligite al la KER-ekzameno, la Esperanto-societo „Tibor 
Sekelj” organizas renkontiĝon kaj atendas ne nur kandidatojn por la 
ekzameno, sed ankaŭ ĉiujn esperantistojn kiuj deziras viziti nian 
belan urbon Subotica. 

La KER-atestilo povas esti avantaĝo por vi en studoj aŭ laborplanoj, 
kaj mezuri vian lingvokonon, sed ankaŭ ĝi estas atesto kaj al la 
Esperanta komunumo kaj al la ekstermovada mondo. 

Danke al la ĉefa organizanto Katalin Kovats kaj ŝiaj helpantoj la 
nombro de la sukcesaj ekzameniĝintoj kreskas. Tion pruvas la jam 
menciita retejo, kiu prave nomas ilin „pri kiuj ni licras”. 

Aranka Laslo, kunorganizanto de KER, sekretario de "Tibor Sekelj" 


Albana literaturo tradukita en Esperanto 

Post la jaro 1907, Esperanto eniris ankaŭ en Albanujon. Tion 
venigis ĉefe la studentoj albanaj el Vieno, Parizo, Romo kaj aliaj 
okcidentaj landoj. La unua esperantisto estis la katolika pastro Dom 
Lazer Ŝantoja, kiun sekvis pluraj intelektuloj. La unua verko 
originale skribita en Esperanto estis tiu de Cuk Simoni, eldonita en 
la jaro 1929 kun titolo "Skanderbeg - Heroo de Albanujo". Poste oni 
tradukis poeziaĵojn, novelojn, intervjuojn kaj romanojn. 

Ekde kelkaj jaroj, laŭ iniciato de samideano Tomasz Chmielik, 
vicredaktoro de Akademio de Esperanto-Literaturo, estas 
entreprenita kampanjo por traduki la plej elstarajn nuntempajn 
albanajn verkistojn: Ismail kadare, Fatos Kongoli, Ylljet Ali§ka k.a. 
Gis nun, oni eldonis la romanon "La Hunda Haŭto" de Fatos 
Kongoli, la novelaron "Sloganoj el ŝtono" de Ylljet Aligka, la 
novelon "La Polino" de Bajram Karabolli, la poemaron "Lundo en 
sep tagoj" de Luljeta Lleshanaku kaj la poemaron "La Mondo estas 
Pejzaĝo kun Brilaj Koloroj" de Eqrem Basha. La menciitaj libroj 
troviĝas ankaŭ ĉe la Libroservo de UEA. 

Estas jam tradukitaj kaj pretaj por eldono ĉirkaŭ dek kvin aliaj 
libroj, kiuj atendas sponsorojn. 

La antaŭenigado de la eldonitaj libroj estis samtempe bona 
propagando por la enlanda Esperanto-movado kaj la intemacia 
lingvo ĝenerale, aparte en la hodiaŭaj kondiĉoj kiam la ŝtato mem 
tute ne favoras la enkondukon de Esperanto en la lemejojn. 

Bardhyl Selimi, sekretario de Albana Esperanto-Asocio 



